பரதன் அஃது உரைத்தலோடும், பணிந்து மாருதியும், 'சீர் சால் விரத மா தவத்து மிக்கோய்! விண்ணவர் தம்மை வேண்டி வரதன் ஆண்டு அளிப்ப வந்த வரத்தினால், மலரும் தேனும் சரதமே மாந்தி மாந்தித் துயின்றது, தானை எல்லாம்.	102-69 'வானவர் கொடுக்க வந்த வரத்தினால், மதுபம் மூசும் தேனொடு கிழங்கும் காயும் கனிகளும் பிறவும் சீர்த்துக் கானகம் பொலிதலாலே, கவிக் குலம் அவற்றை மாந்தி, ஆனனம் மலர்ந்தது இல்லையாகும்; நீ துயரல், எந்தாய்!	102-70